Άνετο διαμέρισμα στον 2ο όροφο - δίχως ασανσέρ - σε πολύ βολική τοποθεσία. Να σημειώσω ότι τα κτήρια στην Βαλέτα είναι παλιά, αλλά ανακαινισμένα. Περπατήσαμε, πολύ εύκολα, την Βαλέτα. Το φέρι για την Sliema απ' όπου ξεκινούν διάφορες περιηγήσεις, απέχει από το διαμέρισμα λιγότερο από 5΄ με τα πόδια. Πολύ κοντά βρίσκονται μικρά καταστήματα τροφίμων και φούρνος (φρέσκο ψωμί στις 8 το βράδυ, έτσι οι άνθρωποι δουλεύουν την ημέρα). Επίσης, εστιατόρια, κλπ. Στην οδό των Εμπόρων υπάρχει και Ελληνικό εστιατόριο, αν κάποιος επιθυμήσει φαγητά της Πατρίδας. Πάντως, λαγό και σαλιγκάρια - τα φαγητά της Μάλτας - τα ξέρουμε ήδη. Τα εισιτήρια εισόδου σε μουσεία, κλπ. είναι μάλλον ακριβά, υπάρχει όμως ειδικό εκπτωτικό εισιτήριο για όλα, προτιμήστε το (η Πινακοθήκη είναι κλειστή, ανακαινίζεται). Ολοκληρώνοντας, μία ευχάριστη και οικονομική 8ήμερη εκδρομή και ένα αξιόπιστο διαμέρισμα.